नई दिल्ली। राष्ट्रीय जांच एजेंसी (एनआईए) ने देश की एकता, अखंडता और सुरक्षा के लिए बड़ा खतरा बने माओवादियों के बारे में बड़ा खुलासा किया है। एजेंसी ने बताया है कि किस तरह माओवादी विध्वंसक गतिविधियों को अंजाम देने के साथ ही विभिन्न तरीकों से हासिल किए गए धन को संभालकर रखते हैं। उसने बताया कि इसके लिए ये मुद्रा को पॉलीथीन में भरते हैं। इसके बाद पॉलीथीन की कई परत चढ़ाते हैं, ताकि यह सुरक्षित रहे।